﻿Havre. Cette dépêche est le poinl de départ des nouvelles négocia- 

 lions : 



Très-haute, très-excellente et très-puissante princesse, nostre très- 

 chere et et très-aimée sœur et cousine, salut, amour et fraternelle 

 dilection. Vous aurez, de ceste heure, entendu par îe s r de Foix, nostre 

 conseiller et ambassadeur résidant près de vostre personne, comme 

 il a pieu à l'infinye bonté et miséricorde de Dieu, après avoir visité 

 cestuy nostre royaume dune guerre intestine et cruelle et de ce qui 

 en deppend de maulx et caiamitez, nous consoler d'une paix et pacif- 

 ication, qui se va, tellement establissant et fortifiant entre noz subjeetz, 

 de quelque qualité qu'ilz soient, que nous avons grande occasion de 

 louer et remercier de tout nostre cœur celiuy qui nous est distributeur 

 d'un sy grant bénéfice, et qui a estandu sur nous sa main gracieuse et 

 favorable à nostre besoing, chose dont nous nous asseurons que vous 

 avez receu lune des meilleures parties de l'ayse et de plaisir, pour le 

 désir et affection que vous avez tousiours monstre avoir à la pacifica- 

 tion de nostre Estai; et pour ce que, par la déclaration que vous avez 

 faict publier des causes qui vous ont meue , durant les dicts troubles , à 

 prendre les armes , et à faire entrer de vos gens dedans aucunes de noz 

 places et portz maritimes, et semblablement, par ce que vous en avez 

 déclaré au dict s r de Foix, nostre ambassadeur, et nous en avez faict dire 

 par le vostre résident près de nous , vous nous avez ordinairement faict 

 entendre que vostre intention n'estoit aultre que de sincèrement pro- 

 cedder en cest affaire et nous conserver et préserver les dictes places , 

 sans vouloir rien usurper, ny vous aproprier à nostre preiudice, en at- 

 tendant le recouvrement de nostre liberté, la reconciliation des estatz 

 de nostre dict royaume et restablissement d'une bonne paix et paciffica- 

 tion entre noz subieetz. Nous avons bien voullu , pour la parfaicte assu- 

 rence que nous avons tousiours prise en vostre foy et parolle, vous faire 

 entendre par la présente que toutes choses sont , de ceste heure , à Testât 

 que vous avez monstre le désirer, tant pour le regard de nostre personne , 

 que pour la reconciliation de nos peuples et paciffication de tous nos 

 dietz subieetz , et , à ceste cause , vous prions et requérons que , proceddant 

 envers nous avec la sincérité que vous avez publïée par vos escriptz , 

 declairée à nostre dict ambassadeur et qui nous a esté confirmée par le 

 vostre , vous veuillez faire remettre en noz mains la ville de Havre et 

 forteresse de nostre ville francoyse de Grâce, saisye et occupée par les 

 vostres durant les dicts troubles , avec les vaisseaux, artillerie, pouldres, 

 boulletz et munitions qui se sont trouvées dedans , lors qu'ilz sont entrez ; 

 en quoy faisant, vous ferez en la cause du pupille œuvre digne de vostre 

 grandeur et vertus, et à jamais recommandable , et qui nous obligera de 

 le recongnoistre envers vous par tous ces bons et fraternelz offices que 



